Avainsanat

Tiivistelmä



Avainsanat

1. EHTY Terästeollisuuden tuet Komission hyväksyminen Yleisesti sovellettavat päätökset ja yksittäispäätökset Yleisesti sovellettavalla päätöksellä hyväksyttyihin tukiluokkiin kuulumattomien tukien hyväksyminen yksittäispäätöksillä Toimivalta

(EHTY:n perustamissopimuksen 4 artiklan c alakohta ja 95 artikla; yleisesti sovellettavan päätöksen N:o 3855/91 1 artiklan 1 kohta)

2. EHTY Terästeollisuuden tuet Komission hyväksyminen Edellytykset Tukien kertaluonteisuutta koskeva periaate on mahdoton

(EHTY:n perustamissopimuksen 95 artiklan 1 kohta)

Tiivistelmä

1. Terästeollisuudelle myönnettävää tukea koskevan yhteisön viidennen tukisäännöstön 1 artiklan 1 kohdassa ei ole tukia koskevaa yleistä kieltoa, vaan siinä yksinkertaisesti täsmennetään yleisin sanankääntein EHTY:n perustamissopimuksen 4 artiklan c alakohdassa määrätyn poikkeuksen soveltamisala. Tällä viidennen tukisäännöstön määräyksellä ei siis pyritä tekemään mahdottomaksi muiden sellaisten toimenpiteiden toteuttamista, joilla poiketaan EHTY:n perustamissopimuksen 4 artiklan c alakohdassa määrätystä kiellosta.

Lisäksi viidennen tukisäännöstön 1 artiklan 1 kohtaa on tulkittava siten, että komissiolla ei ole tämän säännöstön perusteella toimivaltaa hyväksyä tässä säännöstössä määrätyssä yksinkertaistetussa menettelyssä tukia, jotka eivät kuulu tämän säännöstön 25 artiklan soveltamisalaan, ja että sillä sitä vastoin on toimivalta toteuttaa EHTY:n perustamissopimuksen 95 artiklan nojalla yleisiä tai yksittäistapausta koskevia lisätoimenpiteitä, joilla se neuvoston yksimielisen puoltavan lausunnon saatuaan hyväksyy tuet, joista ei määrätä viidennessä tukisäännöstössä.

Näin ollen ensimmäisen oikeusasteen tuomioistuin on perustellusti katsonut, että viides tukisäännöstö on oikeudellisesti velvoittava vain siinä mainittujen, EHTY:n perustamissopimuksen kanssa yhteensopivien tukien osalta ja että komissio on valtuutettu käyttämään yksittäisen päätöksen tekemisen oikeudellisena perustana EHTY:n perustamissopimuksen 95 artiklaa.

( ks. 39 ja 4243 kohta )

2. On totta, että komissio ei voi EHTY:n perustamissopimuksen 95 artiklan ensimmäisen kohdan nojalla missään tapauksessa hyväksyä sellaisten valtiontukien myöntämistä, jotka eivät ole välttämättömiä kyseisessä perustamissopimuksessa tarkoitettujen tavoitteiden saavuttamiseksi ja joilla aiheutetaan kilpailun vääristyminen yhteisillä teräsmarkkinoilla.

Kyseisen määräyksen ja siihen sisältyvän tarpeellisuusperiaatteen perusteella ei kuitenkaan voida päätellä, että valtiontuet ovat välttämättömiä tietyn yrityksen rakenneuudistushankkeen kannalta katsoen ainoastaan, jos ne myönnetään yhden ainoan kerran.

EHTY:n perustamissopimuksen 95 artiklan ensimmäisen kohdan tulkitseminen tällä tavoin ei ole tämän määräyksen tarkoituksen mukaista, sillä tällä määräyksellä pyritään antamaan komissiolle toimivalta, jonka perusteella sen on mahdollista toimia ennalta-arvaamattomassa tilanteessa ottaen huomioon markkinoilla vallitsevien olosuhteiden vaihtelut. Tukien kertaluonteisuuden periaatteen soveltamisella rajoitettaisiin nimittäin suhteettomasti niiden tukien luokkaa, joiden saatetaan katsoa olevan kyseisessä määräyksessä tarkoitetuin tavoin tarpeellisia, sekä aiheutettaisiin se, että komissiolla ei olisi kussakin yksittäistapauksessa mahdollisuutta tutkia, onko suunniteltu rakenneuudistustuki välttämätön perustamissopimuksen tavoitteiden toteuttamiseksi.

( ks. 5355 kohta )